Riigimetsa Majandamise Keskus Teie: 21.09.2023 nr 3-1.1/2023/5492

rmk@rmk.ee Meie 08.11.09.2023 nr 5-8/179-3

**Taotlus kinnisasja isikliku kasutusõigusega koormamiseks (Pannjärve tee, Vasavere küla)**

**Taotleja**: Alutaguse vald, registrikood 77000281, Alutaguse Vallavalitsus, aadress Tartu mnt 56, Iisaku alevik, Alutaguse vald, Ida-Viru maakond 41101, volitatud isik vallavanem Tauno Võhmar.

**Koormatava kinnisasja asukoht:**

1. Ida-Viru maakond, Alutaguse vald, Vasavere küla, Ahtme metskond 24 katastriüksus 22901:001:0280, pindala 58,06 ha, sihtotstarve maatulundusmaa, kinnistu registriosa nr 4869208, riigi kinnisvararegistri nr KV1624, riigivara valitseja Kliimaministeerium, volitatud asutus Riigimetsa Majandamise Keskus, koormatava ala suurus 1941 m².

2. Ida-Viru maakond, Alutaguse vald, Vasavere küla, Ahtme metskond 25 katastriüksus 22901:001:0239, pindala 1818,31 ha, sihtotstarve maatulundusmaa, kinnistu registriosa nr 4964708, riigi kinnisvararegistri nr KV43256, riigivara valitseja Kliimaministeerium, volitatud asutus Riigimetsa Majandamise Keskus, koormatava ala suurus 30323 m².

**Isikliku kasutusõiguse seadmise sisu:** Kasutusõigust taotletakse riigimaal asuva teeregistrisse kantud suure avaliku huviga Pannjärve tee nr 2290015 tervikuna avalikuks kasutamiseks määramiseks, millega tulevad vallale üle kõik teeomaniku kohustused, õigused ja vastutus. Tee laius teljest on tee vasakul pool 7 m teljest kuni Pannjärve Tervisespordikeskuse piirini, paremal pool ühtib taotletava ala piir Alutaguse valla ja RMK vahel sõlmitud notariaalne isikliku kasutusõiguse seadmise lepinguga seatud jalg- ja jalgrattatee ehitamiseks vajaliku maa piiriga kuni Pannjärve parkla katastriüksuse piirini, seejärel kulgeb katastriüksuste vahel, pärast katastriüksuste vahelist ala 7 m teljest mõlemale poole (Lisa 1)

Ehitusseadustiku § 93 järgi on metsatee riigi omandisse jäetud maal paiknev valdavalt riigimetsa majandamiseks kasutatav tee. Metsateed võib kasutada igaüks, kui riigimetsa majandamist korraldav isik või riigiasutus ei ole metsateed või selle osa sulgenud või metsateel liiklust piiranud.

Sama § lõike 2 alusel on riigimetsa majandamist korraldaval isikul või riigiasutusel õigus vajaduse korral sõlmida kokkuleppeid metsatee kasutamiseks ja korrashoiu korraldamiseks.

Ehitusseadustiku § 94 lõike 1 kohaselt määrab tee avalikuks kasutamiseks tee asukoha kohalik omavalitsus.

Alutaguse vallavalitsus taotleb isikliku kasutusõiguse seadmist tasuta ja tähtajatuna.

Alutaguse vallavalitsus kannab notariaalse isikliku kasutusõiguse seadmise lepingu sõlmimisega seotud kulud.

Lugupidamisega

*/allkirjastatud digitaalselt*

Tauno Võhmar

vallavanem

Lisa: asendiskeem